কল্পবিজ্ঞান চলচ্চিত্র
  কল্পবিজ্ঞান বা বিজ্ঞান কল্পকাহিনী হল একটি চলচ্চিত্রের বর্গ যা কল্পনাপ্রবণ, কাল্পনিক বিজ্ঞান-ভিত্তিক ঘটনার বর্ণনা ব্যবহার করে যা মূলধারার বিজ্ঞান দ্বারা সম্পূর্ণরূপে গৃহীত হয় না, যেমন বহির্জাগতিক প্রাণ, মহাকাশযান, রোবট, সাইবর্গ, ডাইনোসর, মিউট্যান্ট, আন্তঃনাক্ষত্রিক ভ্রমণ, সময় ভ্রমণ, বা অন্যান্য প্রযুক্তি। কল্পবিজ্ঞান চলচ্চিত্রগুলো প্রায়শই রাজনৈতিক বা সামাজিক সমস্যাগুলোতে জোর দিতে এবং মানবিক অবস্থার মতো দার্শনিক বিষয়গুলো অন্বেষণ করতে ব্যবহৃত হয়েছে। একে ইংরেজিতে সায়েন্স ফিকশন (সংক্ষেপে সাই-ফাই ) ডাকা হয়। নির্বাক চলচ্চিত্রের প্রথম বছর থেকেই এই বর্গটি বিদ্যমান ছিল, যখন জর্জেস মেলিসের এ ট্রিপ টু দ্য মুন (১৯০২) ট্রিক ফটোগ্রাফি প্রভাব নিযুক্ত করেছিল। পরবর্তী প্রধান উদাহরণ (বর্গের বৈশিষ্ট্য-দৈর্ঘ্যে প্রথম) ছিল মেট্রোপলিস (১৯২৭) চলচ্চিত্র। ১৯৩০ থেকে ১৯৫০ এর দশক পর্যন্ত এই বর্গে প্রধানত কম বাজেটের B সিনেমা ছিল। স্ট্যানলি কুবরিকের ল্যান্ডমার্ক ২০০১: এ স্পেস ওডিসি (১৯৬৮) এর পরে, কল্পবিজ্ঞান চলচ্চিত্র বর্গটিকে আরও গুরুত্ব সহকারে নেওয়া হয়েছিল। ১৯৭০ এর দশকের শেষের দিকে, স্টার ওয়ার্স (১৯৭৭) এর সাফল্যের পর স্পেশাল ইফেক্ট যুক্ত বড় বাজেটের কল্পকাহিনী চলচ্চিত্রগুলো দর্শকদের কাছে জনপ্রিয় হয়ে ওঠে এবং পরবর্তী দশকের ব্লকবাস্টার হিটগুলোর জন্য পথ তৈরি করে। চিত্রনাট্যকার এবং পণ্ডিত এরিক আর. উইলিয়ামস তার চিত্রনাট্যকারদের শ্রেণিবিভাগে বিজ্ঞান কল্পকাহিনীর চলচ্চিত্রগুলোকে এগারোটি অধিবর্গের একটি হিসাবে চিহ্নিত করেছেন, উল্লেখ করেছেন যে সমস্ত বৈশিষ্ট্য-দৈর্ঘ্যের বর্ণনামূলক চলচ্চিত্রগুলি এই অধিবর্গের দ্বারা শ্রেণীবদ্ধ করা যেতে পারে। অন্য দশটি অধিবর্গ হল অ্যাকশন, অপরাধ, ফ্যান্টাসি, লোমহর্ষক, প্রণয়ধর্মী, জীবনের মুহূর্ত, ক্রীড়া, রোমাঞ্চকর (থ্রিলার), যুদ্ধ (ওয়ার) এবং ওয়েস্টার্ন।